Διάταξη του Γενικού Δικαστηρίου (πέμπτο τμήμα) της 11ης Ιουνίου 2020 –VDV eTicket Service κατά Επιτροπής και INEA
(Υπόθεση T‑516/19)
«Ρήτρα διαιτησίας – Πρόγραμμα-πλαίσιο για την έρευνα και την καινοτομία “Ορίζων 2020” (2014-2020) – Έργο “European Travellers Club: Account-Based Travelling across the European Union — ETC” – Συμφωνία επιχορήγησης – Απόφαση του INEA με την οποία κρίθηκαν μη επιλέξιμες ορισμένες δαπάνες που πραγματοποιήθηκαν στο πλαίσιο συμβάσεων υπεργολαβίας – Εσφαλμένος προσδιορισμός του καθού-εναγομένου – Πράξη εντασσόμενη σε καθαρά συμβατικό πλαίσιο με το οποίο είναι αναπόσπαστα συνδεδεμένη – Δικαιολογημένη εμπιστοσύνη – Προσφυγή-αγωγή εν μέρει απαράδεκτη και εν μέρει προδήλως στερούμενη νομικού ερείσματος»
1.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προσφυγή που αφορά, στην πραγματικότητα, διαφορά συμβατικής φύσης – Ακύρωση εγγράφου εκδοθέντος από τον INEA σχετικά με τον υπολογισμό επιχορήγησης παρασχεθείσας στο πλαίσιο συμφωνίας επιχορήγησης – Αναρμοδιότητα του δικαστή της Ένωσης – Απαράδεκτο
(Άρθρα 256 § 1, 263, 272 και 274 ΣΛΕΕ· Κανονισμός Διαδικασίας του Γενικού Δικαστηρίου, άρθρο 130 §§ 1 και 7)
(βλ. σκέψεις 33-36, 38, 41, 42)
2.      Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση διεπόμενη από το εθνικό δίκαιο – Εφαρμογή του ουσιαστικού εθνικού δικαίου – Υπαγωγή της συμφωνίας επιχορήγησης στους κανόνες του δικαίου της Ένωσης, συμπληρούμενου, εν ανάγκη, από το εθνικό δίκαιο
(Άρθρο 272 ΣΛΕΕ)
(βλ. σκέψεις 50, 51)
3.      Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Συμφωνία συναφθείσα στο πλαίσιο ειδικού προγράμματος έρευνας και καινοτομίας – Άρνηση του INEA να θεωρήσει ως επιλέξιμες δαπάνες ορισμένες δαπάνες που πραγματοποιήθηκαν στο πλαίσιο συμβάσεων υπεργολαβίας – Αίτηση επιστροφής των εν λόγω πραγματοποιηθεισών δαπανών – Αμφισβήτηση, από τον δικαιούχο, της μεθόδου υπολογισμού των επιλέξιμων δαπανών – Κατάχρηση δικαιώματος που φέρεται να διέπραξε ο INEA – Προϋποθέσεις – Δεν υφίσταται – Επίκληση της υποχρέωσης επιμέλειας – Περιεχόμενο – Υποχρέωση του INEA να εξακριβώνει τη βούληση ή τη δυνατότητα του δικαιούχου να συμμορφωθεί με τις προϋποθέσεις επιλεξιμότητας της σύμβασης – Δεν υφίσταται
(Άρθρα 263 και 272 ΣΛΕΕ)
(βλ. σκέψεις 52, 54, 56-60)
4.      Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Συμφωνία συναφθείσα στο πλαίσιο ειδικού προγράμματος έρευνας και καινοτομίας – Άρνηση του INEA να θεωρήσει ως επιλέξιμες δαπάνες ορισμένες δαπάνες που πραγματοποιήθηκαν στο πλαίσιο συμβάσεων υπεργολαβίας – Αίτηση επιστροφής των εν λόγω πραγματοποιηθεισών δαπανών – Αμφισβήτηση, από τον δικαιούχο, της μεθόδου υπολογισμού των επιλέξιμων δαπανών – Επίκληση της αρχής της προστασίας της δικαιολογημένης εμπιστοσύνης – Προϋποθέσεις – Συγκεκριμένες διαβεβαιώσεις εκ μέρους της διοίκησης – Επίκληση παράλειψης ενέργειας κατά τον χρόνο σκιαγράφησης του σχεδίου της συμφωνίας, κατά τον χρόνο σύναψης της εν λόγω συμφωνίας και στο πλαίσιο της εκτέλεσής της – Δεν επιτρέπεται
(Άρθρα 263 και 272 ΣΛΕΕ)
(βλ. σκέψεις 66, 68)
Αντικείμενο
Αφενός, αγωγή δυνάμει του άρθρου 272 ΣΛΕΕ με αίτημα να διαπιστωθεί ο παράνομος χαρακτήρας της μη αναγνώρισης, με το έγγραφο Ares(2019)3151305 του INEA, της 13ης Μαΐου 2019, δαπανών ύψους 407 443,04 ευρώ στο πλαίσιο του προγράμματος «Ορίζων 2020» και, αφετέρου, και επικουρικώς, προσφυγή δυνάμει του άρθρου 263 ΣΛΕΕ με αίτημα την ακύρωση του ίδιου εγγράφου καθόσον, με αυτό, κρίθηκε μη επιλέξιμο το ως άνω ποσό των εν λόγω δαπανών.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή εν μέρει ως απαράδεκτη και εν μέρει ως προδήλως στερούμενη νομικού ερείσματος.
2)
Καταδικάζει τη VDV eTicket Service GmbH & Co. KG στα δικαστικά έξοδα.